கேள்வி: பண்டார் தாசேக் செலாத்தான் நிலையம் - பல்வகை போக்குவரத்து முனையம் பற்றி தகவல் சொல்.
பதில்: 9-ஆவது மலேசியத் திட்டத்தின் கீழ், பண்டார் தாசேக் செலாத்தான் நிலையம், தெற்கு நோக்கிச் செல்லும் விரைவுப் பேருந்துகளுக்கான போக்குவரத்து மையமாக மாற்றப்பட்டுள்ளது. போக்குவரத்து நெரிசல் மிகுந்த கோலாலம்பூர் சென்ட்ரல் நிலையத்தில் இருந்து தெற்கு நோக்கி செல்லும் பேருந்துகள் இங்கு மாற்றப்பட்டன. ரிங்கிட் 570 மில்லியன் செலவில் உருவாக்கப்பட்ட பல்வகை போக்குவரத்து முனையம், 1 சனவரி 2011 முதல் இயங்குகிறது. ஒரே ஒரு ஒருங்கிணைந்த மையமாக இல்லாமல், பண்டார் தாசேக் செலாத்தான் நிலையம், மூன்று வெவ்வேறு நிலையங்களாக அருகருகே அமைக்கப்பட்டு உள்ளது.
கேள்வி: பண்டார் தாசேக் செலாத்தான் நிலையம் - சிரம்பான் வழித்தடம் என்பது என்ன?
பதில்: சிரம்பான் வழித்தடம் அல்லது சிரம்பான் தொடருந்து வழித்தடம் (''Seremban Line'') என்பது மலேசியாவின் மத்திய மாநிலப் பகுதிகளில் ''(KTM Komuter Central Sector)'', மலாயா தொடருந்து நிறுவனம், வழங்கி வரும் மூன்று தொடருந்து சேவைகளின் வழித்தடங்களில் ஒன்றாகும். இந்தச் வழித்தடம், மின்சார இரயில்கள் மூலமாக இயக்கப்படுகிறது. பத்துமலை; புலாவ் செபாங்; தம்பின் ஆகிய மூன்று நகரங்களை இந்தச் சேவை இணைக்கின்றது.